જગતની મોટાભાગની સ્ત્રીઓએ પણ તે સ્વીકારી લીધું છે એટલે જ તેઓ સુંદર, આકર્ષક દેખાવાના પ્રયત્ન કરતી હોય છે. તેમાં મોટાભાગનો આશય પુરુષોને આકર્ષવાનો હોય છે. એરહોસ્ટેસ,અભિનેત્રી કે સેક્રેટરી તરીકે પાતળી, યુવાન અને દેખાવડી સ્ત્રીઓને જ પસંદ કરવામાં આવે છે. એરહોસ્ટેસ, અભિનેત્રી કે સેક્રેટરી તરીકેની પહેલી શરત જ એ હોય છે કે તમે યુવાન, દેખાવડા , આકર્ષક હોવા જોઇએ. બાકી ડિગ્રી કે કામ કરવાની આવડત એ સેકન્ડરી બાબત છે. સુંદરતાની આવી વ્યાખ્યાને કારણે કેટલીય સ્ત્રીઓ માનસિક તાણ અનુભવતી હોય છે.